google/wiki40b huggingface dataset:
Søren Kierkegaard

Talambuhay

Ipinanganak siya sa Copenhagen, Dinamarka. Nag-aral siya sa Pamantasan ng Copenhagen at nakatanggap ng degri ng pagkamaestro noong 1841. Sa panahong ito, noong 1837, nakatagpo at umibig siya kay Regine Olsen, isang napakahalagang tao para sa kanya. Bagaman nagkaroon sila ng kasunduang magpapakasal, sa loob ng isang panahon, pinatid ni Kierkegaard ang kasunduang ito noong 1841. Pagkaraan ng kanyang pakikipaghiwalay kay Olsen, itinuon niya ang karamihan sa kanyang oras sa pagsusulat ng magkakasunod na mga aklat, sa isang paraang napakadramatiko ngunit banayad naman. Bilang karagdagan, nagsulat siya at gumamit ng mga bansag para sa kanyang mga akda. Bagaman hindi naging tanyag ang kanyang mga nagawa noong panahon ng kanyang buhay, naging bantog ang kanyang mga akda pagkaraan ng kanyang kamatayan, at nakaimpluensiya sa ika-20 at ika-21 na mga daang taon.
Sachsen Hymne

Ang Sachsen Hymne ay ang pambansang awit ng Kaharian ng Sahonya. Ito ay isinulat ni Maximilian Halbauer noong 1890 at nilapatan ng musika ni Ernst Julius Otto. Ito ay base sa pambansang awit ng Nagkakaisang Kaharian, ang God Save the King.
Distrito ng Shaki

Ang Rayon ng Shaki ay isang rayon ng Aserbayan.
Pampers

Ang Pampers ay isang tatak ng diaper, diaper pants at baby wipes na pagmamarari ng Procter & Gamble. Ito ay unang ipinakilala noong 1961.
Reynaldo Umali

Si Reynaldo Umali ay isang politiko sa Pilipinas.
Estasyong daangbakal ng Libmanan

Kasaysayan

Binuksan ang estasyong Libmanan noong Pebrero 3, 1929 bilang bahagi ng pagpapalawig ng Linyang Dibisyon ng Legazpi mula Tabaco, Albay papuntang Libmanan. Nagsimula ang mga serbisyong pampasahero papunta at mula sa Maynila noong Enero 31, 1938 pagkaraang sinama ang Linyang Dibisyon ng Legazpi at Pangunahing Linyang Patimog sa isang tuluy-tuloy na ugnayan na tinawag na Linyang Maynila-Legazpi.
Turutsas

Ang turutsas ay isang uri ng pagkaing Pilipino. Sawsawan o sarsa ito para sa piniritong isda. Sinahugan ito ng itlog, bawang, sibuyas, asin, tubig at kamatis.
Crème brûlée

Ang crème brûlée ( /ˌkrɛm bruːˈleɪ/; Pagbigkas sa Pranses: [kʁɛm bʁy.le]), na nakikilala rin bilang kremang sinunog, kremang katalana, kremang trinidad, o kremang tatluhan, ay isang panghimagas na binubuo ng isang mayamang patungan na letseplan na pinatungan ng isang pansalansang na sapin ng matigas na karamelo. Karaniwan itong inihahain habang ang temperatura ay katulad ng temperatura ng paligid.
Ang patungang letseplan ay nakaugaliang tinitimplahan ng banilya, ngunit paminsan-minsan ding tinitimplahan ng limon o kinudkod na balat ng narangha, rosa-maria (romero), tsokolate, Amaretto, Grand Marnier, kape, mga alak, tsaang lunti, pistasyo, buko, at iba pang mga prutas.
537 Pauly

Ang 537 Pauly ay isang planetang hindi pangunahin.
Glossopsitta concinna

Paglalarawan

May habang 22 cm (8.5 in) ang Musk Lorikeet. Kadalasang makikita ito sa kulay na berde at nakikilala sa kanyang pulang noo, asul na korona at ang tanging dilaw na kawan sa kanyang pakpak. Parehong pula ang taas at babang dulong panga ng tuka at matingad sa base. Mas maliit at mas barak ang asul na bahagi ng korona ng babae kaysa sa mga lalaki.

Distribusyon at tirahan

Karamihan sa mga Musk Lorikeet ay makikita sa silangang Bagong Timog Wales, Victoria, Timog Australia at Tasmania.

Pinagkalakhan

Kadalasang dumadami ang musk lorikeet mula Agosto hanggang Enero. Makikita ang kanilang pugad sa malalim na sanga ng punongkahoy. Dalawang puting itlog na may laking 25 mm × 20 mm (0.98 in × 0.79 in) ang pinangitlugan.
Daichi Miura

Pansariling Buhay

Ipinahayag ni Miura ang kanyang kasal sa isang di-tanyag na tao noong Enero 1, 2015. Ang kanyang unang anak ay isinilang noong Disyembre 9, 2016.
Sa Agosto 30, 2016, Sa Press conference sa anunsyo para sa '"Kamen Rider Ex-Aid's" na tema sa pagbubukas ng kanta na "EXCITE", na ginagawa ni Miura, sinabi niya na may pamangkin siya na nagnanais na panoorin ang Kamen Rider Ghost.
Search for the Star in a Million

Ang Search for the Star in a Million ay isang programang pantelebisyon ng ABS-CBN.
Manuel Colayco

Maagang buhay

Si Manuel Colayco ay ipinanganak sa Lungsod ng Pasay noong Mayo 29, 1906. Siya ang panganay sa walong anak nina Rufo Colayco at Petrona Carlos. Nagtapos siya ng pag-aaral mula sa Ateneo Municipal de Manila at nagkamit ng antas ng A.B..  Siya ang unang namamahala ng Guidon, isang pahayagan ng mga estudyante.  Nagtapos siya noong 1930.  Habang nagpatuloy ng pag-aaral sa Pamantasan ng Santo Tomas, kasabayang naghanapbuhay siya bilang tagapagturo sa isang babaeng paaralan sa Maynila.  Nakapagtapos siya bilang estudyante ng batas sa loob ng naturang pamantasan, at nagtapos noong 1939. Siya ang unang namahala ng Komonwelt ng Pilipinas.

Bilang isang sundalo

Noong 1941, sa panahon ng Digmaang Pasipiko, nagpatala siyang tauhan ng Hukbong Katihan ng Pilipinas. Sumali ang kanilang pangkat sa Bataan at sa Martsa ng Kamatayan sa Bataan noong Abril 9, 1942. Pagkatapos mapalaya mula sa Kampong Pagpapagitna ng Capas, hinagilap niya ng lahat ng kanyang mga kaibigan at naglathala ng pahayagang tinawag na Kalayaan.  Inakay siya ng isang pulutong ng mga sundalo sa panahon ng Pagpapalaya sa Maynila mula sa kaanib ng mga sundalong Pilipino, Amerikano at mga kumilalang gerilyang nakipaglaban sa mga Hapon.  Binawian siya ng buhay, habang nagliligtas ng mga Pilipino at Amerikanong nabihag na tumulong sa mga sundalong Pilipino at Amerikano sa Pamantasan ng Santo Tomas.

Kamatayan

Napatay si Kapitan Manuel Colayco sa Lungsod ng Maynila noong Pebrero 10, 1945.  Tinamaan siya ng putok ng ripleng baril ng mga sundalong Hapones.
Andes

Ang Andes ay binubuo ng pinakamahabang nakasiwalat na bulubundukin sa mundo. Matatagpuan ito sa tuloy-tuloy na kadenang mataas na lupa sa kanlurang pampang ng Timog Amerika. Nasa sukat na higit sa 7,000 km (4,400 milya) ang haba, 200–700 km (300 milya) ang lapad (pinamalapad sa pagitan ng 18° hanggang 20°Timog latitud), at may karaniwang taas na mga 4,000 metro (13,000 piye).
Shiawase Saita

Ang Shiawase Saita ay isang palabas sa telebisyon sa bansang Hapon.
Pagkamakasarili

Ang pagkamakasarili ay ukol, minsa'y labis o pili, sa sarili o sa sariling kapakanan, kasiyahan, o kabutihan na hindi nagbibigay pagtatangi sa iba.
Altruismo o ang walang pag-iimbot ang kabaligtaran ng pagkamakasarili; at inihantulad (ni C. S. Lewis) sa egosentrismo o pagiging maramot.

Magkakaibang pananaw

Ang pagpapahiwatig ng pagkamakasarili ay pumukaw sa iba't ibang pananaw sa konteksto ng relihiyon, pilosopiya, sikolohiya, ekonomiya at ebolusyon.
Ahmaddiya

Ang Ahmaddiya (Arabe: أحمدية‎; Urdu: احمدِیہ) ay isang repormistang kilusang Islamiko  na itinatag sa Indiang Britaniko noong wakas ng ika-19 na siglo. Ito ay nagmula sa buhay at mga katuruan ni Mirza Ghulam Ahmad (1835–1908) na nag-angking tumupad sa mga hula ng repormer ng mundo sa mga wakas ng panahon na maghuhudyat ng eschaton o araw ng paghuhukom gaya ng hinula sa mga tradisyon ng iba't ibang mga relihiyon sa mundo at magdudulot ng huling pagwawagi ng Islam ayon sa hulang Islamiko. Kanyang inangkin na siya ang Mujaddid (tagapagbagong makaDiyos) ng ika-14 siglo ng Islam, ang ipinangakong mesiyas at mahdi na hinihintay ng mga Muslim. Ang mga tagasunod ng kilusang Ahmadiyya ay tinutukoy bilang mga Ahmadi o mga Ahmadi Muslim. Ang paniniwalang Ahmadi ay nagbibigay diin sa paniniwalang ang Islam ang huling dispensasyon para sa sangkatauhan gaya ng inihayag kay Muhammad at ang pangangailangan ng pagpapanumbalik ng tunay nitong esensiya at walang dungis na anyo na nawala sa paglipasng mga siglo. Dahil dito, nakikita ng mga Ahmadi ang kanilang mga sarili bilang nangunguna sa muling pagbuhay at mapayapang pagpapalaganap ng Islam. Ang mga Ahmadi ay kabilang sa mga pinakamaagang mga pamayanang Muslim na dumating sa Britanya at ibang mga bansang Kanluranin.
Ang mga tagasunod ng Ahmadiyya ay naniniwalang ang Diyos ay nagpadala kay Ahmad tulad ni Hesus upang wakasan ang mga digmaang panrelihiyon, kundenahin ang pagdanak ng dugo at muling ilagay ang moralidad, hustisya at kapayapaan. Naniniwala silang inalisan ni Ahmad ang Islam ng mga paniniwalang at kasanayang panatiko sa pamamagitan ng pagtataguyod ng kanilang pinaniniwalaang ang tunay at mga mahalagang katuruan ng Islam na sinanay ng propeta Muhammad. Ang mga Ahmadi Muslims ay nahahati sa dalawang mga pangkat: Ang pamayanang Ahmaddiya Muslim at ang Kilusang Lahore Ahmadiyya.
Itinatag ni Mirza Ghulam Ahmad ang kilusang ito noong 23 Marso 1889 at tinawag itong Ahmadiyya Muslim Jama'at pamayanan na naisip itong isang muling pagbuhay ng Islam. Itinuturing ng mga Ahmadi ang kanilang mga sarili na mga Muslim at nag-aangking nagsasanay ng Islam sa anyong walang dungis nito. Ang mga spesipikong paniniwala ng mga Ahmadi ay pinaniniwalaan ng iba na salungat sa kontemporaryogn nananaig na paniniwalang Islam simula ng kapanganakan ng kilusang ito at ang ilang mga Ahmadi ay kalaunang pinag-usig.
Satsuma, Kagoshima

Ang Satsuma ay isang munisipalidad sa Prepektura ng Kagoshima, bansang Hapon.
James Hutton

Si James Hutton MD FRSE (3 Hunyo 1726 OS (ipinanganak sa Edinburgh noong 14 Hunyo 1726 NS) – namatay noong 26 Marso 1797) ay isang Eskoses na manggagamot, heologo, naturalista, tagapagmanupaktura ng kimikal, at eksperimental na agrikulturalista. Ang kaniyang gawain ay nakatulong sa paglulunsad ng batayan ng modernong heolohiya. Ang mga teoriya niya sa heolohiya at panahong heolohiko, na tinatawag ding malalim na panahon, ay napasama sa mga teoriyang tinatawag na plutonismo at unipormitariyanismo. Isinasaalang-alang din siya bilang ang unang siyentipiko na nagpahayag sa madla na ang Mundo ay buhay at dapat na ituring bilang isang super-organismo.
Tumanggap ng kasanayan si Hutton sa larangan ng panggagamot, subalit hindi niya ito ginawang isang karera. Sa halip, nagsagawa siya ng pananaliksik na pang-agham; tumulong siya sa pagsisimula ng isang industriyang pangkimika, at nagsaka sa kaniyang lupain (estado). Isa siya sa mga naging tagapagtatag ng modernong heolohiya. Tinanaw niya ang Mundo (Daigdig) bilang isang produkto ng mga puwersang likas (mga puwersa ng kalikasan). Ang mga nakikitang nagaganap sa kasalukuyan, sa loob ng mahabang mga yugto ng panahon, ay maaaring makalikha ng nakikita natin sa mga bato.
Ang kaniyang aklat hinggil sa Teoriya ng Mundo ay naglalahad ng mga teoriya at panahong heolohiko. Sinuportahan ng mga ideyang ito ang mga teoriya ng plutonismo at unipormitariyanismo.
Mara Clara

Buod ng Serye

Nang ipinanganak sina Mara at Clara sa ospital, sila ay ipinagpalit sa narseri, at ang detalye ng mga pangyayaring ito'y itinala ni Karlo (Dan Fernandez), isang manggagawa sa ospital, sa kanyang talaarawan. Namuhay si Mara bilang pobreng anak nina Susan (Susan Africa) at Gary (Eruel Tongco) David, samantalang ang tunay nilang anak na si Clara ay namuhay sa piling ng mayamang sina Amante (Juan Rodrigo) at Alvira (Beverly Vergel) del Valle. Dahil sa kabaitang taglay ng mag-asawang del Valle, nagpasya silang kunin si Mara bilang kanilang kasambahay at sila rin ang sumagot sa pagpapaaral nito, nang hindi nila nalalamang si Mara ang tunay nilang anak. Sinang-ayunan ni Gary, na isang lider ng sindikato, ang pagtira ni Mara sa mga del Valle upang makapanikil ng salapi mula rito. Samantalang pinahirapan naman ni Clara ang buhay ni Mara dahil sa kanyang palagay, kinukuha ni Mara ang atensiyon ng mga del Valle na para lamang kay Clara. Kinalaunan, malalaman din ang katotohanan at magbabayad din ang maysala.
Marina Clarete

Si Marina Clarete ay isang politiko sa Pilipinas.
Renai Sagishi

Ang Renai Sagishi ay isang palabas sa telebisyon sa bansang Hapon.
Pag-iisip

Ang iniisip, naiisip, o diwa, mula sa mga salitang isip at isipan, ay ang mga hubog, hugis, at anyong nalilikha sa isipan, sa halip na mga pormang napagmumulatan, napapansin, o napagmamasdan sa pamamagitan ng limang mga sentido o pandama. Ang naiisip o pag-iisip ay mga proseso kung saan ang mga imahinaryo o nasa isip lamang ng mga persepsiyon ay bumabangon o lumilitaw at namamanipula o napapagalaw o "nahahawakan". Nakapagpapahintulot ang pag-iisip sa mga nilalang upang imodelo o ihuwaran o lilukin ang mundo at katawanin ito ayon sa kanilang mga layunin, mga plano, mga balak, at mga nais o kagustuhan. Katulad na mga konsepto at mga proseso ang kognisyon o paglilimi (pag-unawa), kamalayan, kamukatan, kamuwangan, damdamin, mga ideya, at imahinasyon. Kaugnay ito ng mga salitang pag-iisip, akala, ala-ala, hinagap, hinuha, salamisim, gunam-gunam, taki-taki, gunita, konsepto, agam-agam,nosyon, at paniniwala.
Ang pag-iisip ay ang operasyon o pagsasagawa sa utak na nagpapahintulot sa "may-ari" ng isipan o ng utak na matugunan ang mga suliraning hindi masasagot ng instinto o likas na udyok.  Habang nabubuhay ang ibang mga hayop sa pamamagitan ng likas na udyok o kilos, gumagamit ang mga tao ng isipan pati na instinto upang mapagtagumpayan ang mga pagsubok ng buhay.  Kung walang mga ideya, ang mundo, sa pangkalahatan, ay magbabago ng mabagal at hindi gaanong mabisa.  Tunghayan ang payak na paghahambing: gumagawa ng pugad ang mga ibon, habang ang mga tao ay nagtatayo ng mga gusaling tukud-langit
Unibersidad ng Umeå

Ang Unibersidad ng Umeå (Ingles: Umea University, Suweko: Umeå universitet) ay isang unibersidad sa Umea na nasa kalagitnaan ng hilagang rehiyon ng Sweden. Ang unibersidad ay itinatag noong 1965 at ito ang ikalimang pinakamatandang unibersidad sa loob ng hangganan ng Sweden.
Noong 2015, ang Unibersidad ay merong halos 31,000 nakarehistrong mag-aaral (humigit-kumulang 16,000 fultaym na mag-aaral), kabilang na ang nasa antas postgrado. Ito ay may higit sa 4,000 empleyado, kalahati ay guro/mananaliksik.
Sa buong mundo, ang Unibersidad ay kilala sa pananaliksik nito na may kaugnayan sa genome ng punong Populus at ng Norway Spruce (Picea abies). Kinikilala rin ang Institute of Industrial Design sa loob ng Unibersidad.
What the Butler Saw (mutoscope)

Ang What the Butler Saw ay isa ng uri ng halimbawa sa mga sinaunang pelikula ng pornograpiya, sa pamamagitan ng mutoscope.
Ang film ng pelikula ay may mga eksena sa isang babae na nagbibihis, habag nakasilip ang Butler o tagapamahala ng isang bahay o maaring isang Mansiyon sa isang butas ng susian.
Naka, Ibaraki

Ang Naka ay isang lungsod sa Ibaraki Prefecture, bansang Hapon.
Love Story

Ang Love Story ay isang palabas sa telebisyon sa Timog Korea.
Mga Kwento ni Marc Logan

Ang Mga Kwento ni Marc Logan (lit. Stories of Marc Logan) ay isang reality show na pinapalabas sa ABS-CBN.
Zombie

Ang zombie /zom·bi/ ay isang taong patay na subalit naging bangkay na nabuhay at gumagalaw sa pamamagitan ng kapangyarihan ng pangkukulam. Isa itong maalamat na taong patay na nagbalik sa pagiging "buhay" o gumagalaw bilang isang naglalakad na bangkay. Tinatawag na "patay na binuhay" ang maaalamat na mga bagay na muling napagalaw. Nagmula ang mito ng mga bangkay na buhay sa Karibe. Naging napakatanyag na mga nilalang na ito sa mga pelikula ng katatakutan. Mga nilalang ito na binuhay o nabuhay sa pamamagitan ng agham o salamangka, at kumakain ng laman o utak ng mga nabubuhay na tao.
Tai Orathai

Si Tai Orathai (1980 – ) ay isang aktres sa bansang Thailand.
Doreen Fernandez

Si Doreen Gamboa Fernandez (28 Oktubre 1934 - 24 Hunyo 2002) ay isang kilalang kritiko sa pagkain, may-akda, at kolumnista na malawakang nagsulat ng tungkol sa sining ng lutuing Pilipino.
F!

Ang F! ay isang palabas sa telebisyon sa Pilipinas ng ABS-CBN.
790 Pretoria

Ang 790 Pretoria ay isang planetang hindi pangunahin.
Sandatang nuklear

Ang buturaning sandata, sandatang nuklear o sandatang nukleyar ay isang sandata na hinango ang kanyang enerhiya mula sa mga reaksiyong nuklear ng fission at/o fusion. Mas makapangyarihan ang pinakamaliit na sandatang nuklear kaysa mga konbensiyonal na eksplosibo maliban sa malalaking uri nito. Maaaring lipulin ng sampung-megaton na sandata ang buong lungsod. Maaari naman masunog ng sandaang-megaton na sandata (bagaman impraktikal ang paghusga) ang mga bahay na yari sa kahoy at ang mga gubat sa isang bilog na 60-100 milya (100-160 kilometro) sa diyametro. Naipadala ng ikalawang ulit ang sandatang nuklear sa kasaysayan ng pakikidigma – parehong tinapos ang Ikalawang Digmaang Pandaigdig; nangyari noong umaga na 6 Agosto 1945 ang unang ganoong pagbomba, noong hinulog ng Estados Unidos ang isang uranium na nasa mala-baril na kasangkapan na pinangalang "Little Boy" o "Maliit na Bata" sa lungsod ng Hiroshima, Hapon at nangyari naman pagkalipas ng tatlong araw ang paghulog ng ikalawang bomba sa Nagasaki, Hapon; ipinangalan naman ang pangalawang bomba bilang "Fat Man" o "Matabang Lalaki" na isang plutonium na nilagay sa isang kasangkapan na sumasabog paloob.
Executive Champoy

Ang Executive Champoy ay isang palabas sa telebisyon sa Pilipinas ng ABS-CBN.
Bar ng Hershey

Ang Hershey's Milk Chocolate Bar (karaniwiang tinawag ito bilang Hershey's Bar o Hershey's) ay isang tatak ng bar ng tsokolate na ginawa ng the Hershey Company. Ang tatak ng Hershey's Milk Chocolate Bar ay ipinakilala noong 1900, sinundan ito ang mga anyong may almond, na ipinakilala noong 1908.
Jenglot

Ang jenglot ay isang uri ng misteryosong nilalang o bampira sa kultura at mitolohiyang Indones. Tinutukoy iyon na halos isang maliit na buhay na taong manika. Kadalasan itong inilalarawan bilang nilalang na pang-mitikal, minsanan ding nakikita sa kriptosoolohiya, at paminsan-minsang binibigyang diwa na nanggaling na sa katawan ng isang tao. Tumutulad din ang anyo nito kay Medusa, isang tauhan sa Griyegong mitolohiya.

Mga Pinamumugaran

Pinaniniwalaang makikita ang jenglot sa Indonesya, lalo na sa Java. Kadalasan silang natatagpuan ng mga katutubong saykiko pagkatapos nilang isagawa ang supernatural na seremonya. Sinasabi ring makikita kahit na saan ang mga jenglot, mula sa ilalim ng lupa, sa sirang bubong ng bahay, at kahit na sa tangkay ng isang malaking puno.

Pagpapakain sa Jenglot

Pinapakain ng mga 'tagapangalaga' ng jenglot ang kanilang mga nilalang ng dugo, na maaaring galing sa dugo ng hayop (kambing) o dugo ng tao. Ang mga nagpapakain ng nilalang ng dugo ng tao bumibili pa nang legal sa Indonesian Red Cross. Sinasabing hindi umiinom nang direkta sa dugo ang jenglot. Nilalagay ng tao ang jenglot malapit sa dugo, pero hindi man lang gumagalaw o humahawak ng dugo ang jenglot. Sinasabi kasi na makukuha ng jenglot ang sustansiya ng dugo sa sarili nilang paraan. Sinasabi naman ng iba na nabubuhay iyon at iniinom ang dugo kapag nag-iisa lamang.

Pagiging Jenglot

Ayon sa alamat na Indones, isang asetiko ang jenglot na nangnais na matuto ng "Ilmu Bethara Karang" o ang daan patungo sa buhay na walang hanggan. Sinasabi na ring isang ermitanyo na sumasamba sa mga demonyo at nagkakamit ng natatangi kapangyarihan at kakayahan. Sinasabi rin nila na magiging kapag nagnillay-nilay nang malalim sa isang yungib ang isang tao na may supernatural na kapangyarihan, siya ay magiging jenglot.
Bhumibol Adulyadej

Kapanganakan at titulo

Si Bhumibol ay ipinanganak sa Ospital ng Mount Auburn sa Cambridge, Massachusetts, sa Estados Unidos. Siya ang nakababatang anak ni Prinsipe Mahidol Adulyadej at ni Srinagarindra (Mom Sangwal) na naging Ang Kanyang Kamahalan Prinsesa Srinagarindra, Prinsesang Ina: Somdet Phra Si Nakharinthra Boromaratchachonnani.  Sa panahon ng kanyang kapanganakan, kinilala siya sa buong bansa bilang Phra Worawongse Ther Phra Ong Chao Bhumibol Adulyadej (พระวรวงศ์เธอ พระองค์เจ้าภูมิพลอดุลยเดช), na nagpapakita na ang kanyang ina ay isang hindi maharlika. Kung naipanganak siya ng mas maaga ng ilang taon, bago pa man naipasa ng kanyang tiyuhin ang batas na tinatanggap ang mga anak ng isang prinsipe at hindi maharlika na tawaging Phra Ong Chao (isang prinsipe na may mas mababang katungkulan sa isang maharlikang prinsipe), siya ay tinawag sana bilang Mom Chao (ang pinakamababang uri ng mga prinsipe) ganun din sa kanyang kapatid na lalaki na si Ananda Mahidol (nakatatanda) at ng kanyang kapatid na babae na si Galyani Vadhana (nakababata).
Siya ay pumunta sa Thailand noong 1928, pagkatapos makatamo ni Prinsipe Mahidol ng katibayan sa Harvard. Siya ay dumalo ng daglian sa Mater Dei School pero dinala ng ina niya ang pamilya sa Suwisa, kung saan pinagpatuloy niya ang edukasyon sa École Nouvelle de la Suisse Romande. Natamo niya ang baccalauréat des lettres(diploma sa mataas na paaralan na may kursong Panitikang Pranses, Latin at Griyego) sa Gymnase Classique Cantonal ng Lausanne at nag-aral ng agham sa Unibersidad ng Lausanne nang matapos ang Ikalawang Digmaang Pandaigdig, at bumalik ang pamilya sa Thailand.
Flash fiction

Mga katawagan

Maraming katawagan ang mayroon sa kategroyang ito, kasama na ang micro fiction, micro narrative, micro-story, postcard fiction, short short, short short story at sudden fiction, ngunit minsan, may pinagkakaiba ang ilan sa mga katawagang ito; halimbawa, ang isang libong mga salita ay ang itinuring pagitan ng flash fiction at ang mas mahabang maikling kwentong sudden fiction. Minsan, ang "micro fiction" at "micro narrative" ay tinuturing na hangganang tatlong daang mga salita. 

Kasaysayan

Ang pinagmulan ng mga maiikling kathang-isip ay nagsisimula pa bago ang kasaysayan, itinala sa pinagmulan ng pagsulat sa mga ito. Kasama dito ang mga pabula at parabula, kapansin-pansin ay ang Aesop's Fables sa kanluran at ang mga kwentong Panchatantra and Jataka sa India. Iba pang mga halimbawa ay ang mga kwento ng Nasreddin at at Zen koans tulad ng The Gateless Gate.
Imelda Dimaporo

Si Imelda Dimaporo ay isang politiko sa Pilipinas.
284 Amalia

Ang 284 Amalia ay isang planetang hindi pangunahin.
Mary-Louise Parker

Si Mary-Louise Parker ay isang kilalang artista sa sining ng Pelikula at Telebisyon.
Pilaw

Ang pilaw (Persa (Persian): پلو, polow; Kastila/Inggles: pilaf; Aseri: plov; Turko: pilav) ay kanin na isinangag sa mantika at niluto sa sabaw. Depende sa lutuin, maaari rin itong samahan ng sari-saring uri ng karne at gulay.
Pangulo ng Kyrgyzstan

Ang Pangulo ng Kyrgyzstan ay ang head-of-state at ang pinakamataas na pinuno ng Republika ng Kyrgyz. Ang pangulo, ayon sa konstitusyon nito, "ang Pangulo ay ang simbolo ng pagkakaisa ng mga tao at ang kapangyarihan ng estado, at siya ang tagapangalaga ng Saligang-Batas ng Republika ng Kyrgyz, at ng isang indibidwal at ng mamamayan." Siya ay direktang inihahalal ng hindi lalagpas sa dalawang termino ng mga nakarehistrong mga mamboboto. Itinatag ang posisyong ito noong 1990 na pumalit sa Chairman of the Supreme Council na itinatag noong 1936 nang kilala pa ang bansa sa pangalang Kyrgyz SSR.
Feraydun

Si Feraydun (Persa (Persian): فریدون) ay isang mitikong hari ng Iran at tauhan sa Shāhnāmeh ni Ferdowsi.
Huguenot

Ang mga Huguenot ay ang pangalan ng mga Protestanteng Pranses noong ika-16 at ika-17 mga daangtaon, partikular na noong kalabanin nila ang mga Katolikong Pranses. Paminsan-minsan silang tinutukoy bilang mga Kalbinistang Pranses. Noong 1598, nabigyan sila ng kalayaan sa pananampalataya sa pamamagitan ng Kautusan o Edikto ni Nantes. Dahil sa kautusang ito, nagkaroon sila ng kapangyarihan, subalit nawala ang kanilang kapangyarihan sa politika pagkalipas ng digmaang naganap mula 1625 hanggang 1628, kung kailan tinugis sila ni Kardinal Richelieu. Nang tanggalin ni Louis XIV ang kanilang kalayaan sa relihiyon noong 1685, marami sa kanila ang lumikas mula sa Pransiya. Muli silang nagkaroon ng kalayaang pampananampalataya noong 1787 sa ilalim ng pamahalaan ni Louis XVI.
Dareka ga Uso wo Tsuiteiru

Ang Dareka ga Uso wo Tsuiteiru ay isang palabas sa telebisyon sa bansang Hapon.
Jose Montelibano

Si Jose Montelibano ay isang politiko sa Pilipinas.